Sinajski i palestinski pohod
<s>Sinajski i palestinski pohod tokom Prvog svetskog rata bio je serija bitaka, koja se odigrala na Sinaju, Palestini i Siriji između 28. januara 1915. i 28. oktobra 1918.</s><s>Rat se odvijao između Ujedinjenog Kraljevstva, Australije i Novog Zelanda protiv Otomanskog carstvo i Nemačkog carstva.</s>

<s>Sinajski pohod 
Na insistiranje Nemačke Osmansko carstvo je napalo britanske snage u Egiptu i zatvorili su Suecki kanal u Prvoj sueckoj ofanzivi.</s><s>Turska vojsku je je bila stacionirana u Damasku, koji se nalazio oko 400 kilometara od Sueca.</s><s>U to vreme Sinaj je bio prazna pustinja, koju je bilo jako teško preći, jer nije bilo ni puteva ni vode.</s><s>Nemački pukovnik Kres fon Kresenštajn je predvodio napad turske vojske.</s>

<s>Organizovao je napad i osigurao je snabdevanje vojske tokom prelaska pustinje.</s><s>Otomanska suecka ekspediciona vojska došla je do Sueca 2. februara 1915.</s><s>Pošto su Britanci znali za njihovo približavanje, izostao je efekt iznenadnog napada.</s><s>Bitka je trajala dva dana, a otomanske snage su izgubile 2.000 ljudi.</s><s>Britanski gubici su bili minimalni.</s><s>Pošto je Suecki kanal bio od vitalne važnosti za Britansku imperiju, neuspešan otomanski napad je naterao Britance da sa mnogo više vojnika štite Suecki kanal.</s><s>Zbog toga im je ostajalo mnogo manje vojnika za druge operacije, kao što je bio Galipoljski pohod.</s>

<s>Prošlo je više od godinu dana da nije bilo nikakvih sukoba u sueckom području.</s><s>Turci su bili zauzeti ratujući sa Rusima na Kavkazu i sa Britancima na Galipolju i Mesopotamiji.</s><s>Onda je u julu 1916. otomanska armija krenula u još jednu ofanzivu na Suec.</s>

<s>Ponovo su naišli na dobro pripremljene britanske snage kod Romanija.</s><s>Povukli su se nakon dva dana borbi od 3. avgusta do 5. avgusta 1916.</s><s>Posle toga napada Britanci pomeraju liniju odbrane kanala još dublje na Sinaj.</s><s>Od početka oktobra Britanci su pod vodstvom general poručnika Čarlsa Dobela započeli operacije u Sinajskoj pustinji blizu granice sa Palestinom.</s><s>Početni napori su bili ograničeni na izgradnju železnice i vodovoda duž Sinaja.</s><s>Posle nekoliko meseci stvaranja zaliha i dopreme vojske Britanci su bili spremni za napad.</s><s>Prva bitka je bila uspešno zauzimanje tvrđave Magdabe 23. decembra 1916.</s>

<s>Novi napad su izveli 8. januara 1917. napadom na grad-tvrđavu Rafu.</s><s>Bio je to uspešan napad u kome su zarobili većinu turskog garnizona.</s><s>Britanci su uspešno izvršili zadatak zaštite Sueckog kanala od turskih napada.</s>

<s>Palestinski pohod</s>

<s>Britanska armija u Egiptu je dobila naređenje da krene u ofanzivu protiv Otomanskih Turaka u Palestini.</s><s>Delomično je to bilo povezano sa podrškom Arapskoj pobuni, koja je započela početkom 1916.</s><s>Delomično je bilo i da bi se ostvario nekakav uspeh nakon brojnih bitaka bez ishoda na Zapadnom frontu.</s><s>Britanski komandant u Egiptu Arčibald Muraj tražio je još vojske i brodova, ali njegov zahtev je bio odbijen.</s><s>Otomanske snage su držale liniju od tvrđave u Gazi do grada Biršebe, koji je bio krajnja tačka otomanske železnice, koja se protezala severno do Damaska.</s>

<s>Britanski komandant Dobel je odlučio da napadne Gazu 26. marta 1917.</s><s>Napad je bio neuspešan.</s><s>Zbog loše komunikacije neke jedinice su se povukle kad je trebalo zadržati dostignute pozicije.</s><s>Zbog toga tvrđava nije bila osvojena.</s><s>Vlada u Londonu je poverovala u izveštaje sa terena o britanskoj pobedi, pa je naredila generalu Muraju da zauzme Jerusalim.</s><s>Britanci nisu uopšte bili u poziciji da zauzimaju Jerusalim, jer je pre toga trebalo probiti otomanske obrambene linije.</s><s>Turske obrambene pozicije su brzo još ojačane zahvaljujući nemačkom pukovniku Kresu fon Kresenštajnu.</s>

<s>Drugi napad na Gazu usledio je mesec dana kasnije 17. aprila 1917.</s><s>Napad je bio podržan brodskom artiljerijom i sa nekoliko tenkova.</s><s>Ponovo je napad bio neuspešan.</s><s>Bio je to frontalni napad na utvrđene pozicije u kome je život izgubilo 5.000 Britanaca.</s><s>Oba britanska generala general Dobel i general Muraj smenjeni su, a novi komandant je postao Edmund Alenbaj.</s><s>Alenbaj je dobio naređenje da zauzme Jerusalim do Božića.</s><s>Alenbaj je zatražio i dobio još tri pešadijske divizije, avijaciju i artiljeriju.</s><s>Otomanska armija je u to vreme imala tri aktivna fronta: u Mesopotamiji, Arabiji i u Gazi.</s><s>Osim toga imali su velike snage oko Carigrada i na Kavkazu.</s><s>Zbog svih tih zahteva oko Gaze su imali samo 35.000 vojnika, koje je predvodio nemački general Erih fon Falkenhajn.</s><s>Te snage su bile raspodeljene na tri glavne obrambene lokacije: Gazu, Tel Eš Šeria i Biršeba.</s><s>Britanske snage su bile mnogo jače.</s><s>Britanci su imali 88.000 dobro opremljenih vojnika.</s><s>Većina tih vojnika je bila iz Australije i Novog Zelanda.</s>

<s>Britanci su ubedljivom obmanom stvorili kod Turaka utisak da će opet glavni napad biti na Gazu.</s><s>Skrivali su da će pravi objekt napada biti Biršeba.</s><s>Napadom na Biršebu postignut je efekat iznenađenja.</s><s>Napad na Biršebu 31. oktobra 1917. smatra se zadnjim uspešnim konjičkim napadom u istoriji.</s><s>Pobedom kod Biršebe kampanja nije bila završena, jer su Turci preraspodelili snage, dovukli pojačanja i zadržali pozicije.</s><s>Britanci posle toga napadaju Turke 6. novembra 1917. kod Tal Eš Šerije, koju Turci napuštaju posle kraće bitke.</s>

<s>Posle toga 7. novembra 1917.</s><s>Britanci su napali Gazu po treći put.</s><s>Turci su se povukli, jer su se bojali da bi mogli biti odsečeni.</s>

<s>Turska obrambena linija je bila razbijena i povlačenje se odvijalo u velikom neredu.</s><s>Britanski general Alenbaj je naredio svojoj armiji da ganja neprijatelja u povlačenju.</s><s>Turci su pokušali da formiraju obrambenu liniju kod Vadi Sarara, ali su Britanci odmah napali 13. novembra 1917.</s><s>General Erih fon Falkenhajn je ponovo pokušao da formira obrambenu liniju od Vitlejema i Jerusalima do Jafe.</s>

<s>Prvi britanski napad na Jerusalim bio je neuspešan.</s><s>U drugom pokušaju 9. decembra 1917.</s><s>Britanci su zauzeli Jerusalim.</s><s>To je bio veliki politički događaj za britansku vladu, jedan od retkih uspeha u tri godine rata.</s>

<s>Zadnja godina: Palestina i Sirija</s>

<s>Britanska vlada se nadala da se Otomanska imperija može poraziti početkom 1918. uspešnom kampanjom u Palestini i Siriji.</s><s>Međutim nemačka proljećna ofanziva na zapadnom frontu odgodila je napad na Siriju za devet punih meseci.</s><s>Vojska generala Alenbaja uglavnom je prekomandovana u Francusku, a Alenbaj je dobio divizije novoregrutovanih Indijaca, koje je trenirao tokom proleća i leta 1918.</s><s>Britanci su postigli vazdušnu nadmoć novim borbenim avionima.</s><s>To je Turcima i njihovom komandantu nemačkom generalu Limanu fon Sandersu predstavljalo problem jer nisu znali gde će Britanci napasti.</s><s>Turski ministar rata Enver-paša je tokom leta povukao najbolju vojsku da bi formirao Islamsku armiju.</s><s>Zbog toga su u Palestini i Siriji ostali lošiji vojnici.</s><s>Lorens od Arabije i arapski borci predstavljali su značajnu pomoć britanskim snagama.</s><s>Gerilski napadi Arapa taktikom udri i beži vezali su hiljade turskih vojnika u garnizonima Palestine, Jordana i Sirije.</s>

<s>General Alenbaj je konačno izveo dugo čekani napad 19. septembra 1918.</s><s>Njegova kampanja je nazvana bitka kod Megida (1918).</s><s>Ponovo su Britanci mnogo truda uložili u obmanu protivničke strane o pravoj meti napada.</s><s>To je ponovo bilo uspešno, pa su Britanci iznenadili Turke iznenadnim napadom na Megido.</s><s>Turska vojska je bila započela potpuno povlačenje, a Britanci su ih iz vazduha bombardovali tokom povlačenja.</s><s>Za nedelju dana turska vojska u tom području više nije postojala kao vojna sila.</s><s>Australijanska laka konjica je došla bez otpora do Damaska.</s><s>Umarširali su u Damask 30. septembra 1918.</s><s>Lorens od Arabije sa arapskim vojnicima ušao je sledećeg dana u Damask i tada se Damask službeno predao.</s><s>Rat za Palestinu je završio.</s><s>Turska vlada je potpisala primirje 28. oktobra 1918, a bezuslovno se predala 30. oktobra 1918.</s><s>Time je završeno 600 godina vlasti Osmanskog carstva na Bliskom istoku.</s>

<s>Posledice 
Britanci su imali 550.000 žrtava, od čega je 90% bilo van borbe (bolesti, vrućine).</s><s>Ukupni turski gubici nisu poznati, ali su bili mnogo veći.</s><s>Oni su izgubili celu jednu armiju u borbama, a stalno su ubacivali velik broj vojnika na taj front.</s><s>Postoje istoričari, koji smatraju da se ta britanska vojska sa Bliskog istoka mogla bolje iskoristiti na Zapadnom frontu.</s><s>Britansko osvajanje Palestine kao posledicu imalo je stvaranje Britanskog mandata u Palestini i Transjordanijom, što je vodilo kasnijem osnivanju država: Izraela, Jordana, Libanona i Sirije.</s>

<s>Spoljašnje veze</s>

<s>Bitke Prvog svjetskog rata
Osmansko Carstvo u Prvom svjetskom ratu
Ujedinjeno Kraljevstvo u Prvom svjetskom ratu</s>

